Vi blev venligt og meget imødekommende modtaget. Fik alle praktiske oplysninger om lejligheden. Laura taler fint engelsk så kommunikationen gik godt og vi aftalte det praktiske mht vor afrejse følgende søndag.
I ugens løb fik vi endda en mail med forskellige tips til vort ophold.
Lejligheden er som på billedet. Der er roligt og man hører ingen gadestøj.
Gården og indgangen til boligen er hyggelig med en hel urtehave i diverse potter. Vi sludrede med den unge pige som passede urterne.
Bologna centrum er ganske tæt på og det er en smuk by med meget liv i gaderne.
I nabolaget er der en hel del hyggelige og gode spisesteder og hvis man selv laver mad er der hele to små supermarkeder i Via Sant'Isaia.
Vi havde en dejlig uge i Bologna.
Connie og Flemming Nielsen